**Zápis zo zasadnutia krízového štábu**

8.3.2020, Bratislavský samosprávny kraj

* Bratislavský samosprávny kraj prijal za posledné dni sériu bezpečnostných **preventívnych opatrení**, ktoré by mali **znížiť riziko** prenosu koronavírusu.
* **BSK nič nenecháva na náhodu** a v rámci svojich možností sa snaží robiť maximum proti šíreniu vírusu.
* Zodpovednosťou BSK je ochrániť **zdravie a životy obyvateľov kraja** a preto koná.
* Stále platí, že najúčinnejšou zbraňou je **prevencia**.
* Tieto opatrenia sa týkajú **zariadení**, ktoré sú v **kompetencii župy**:
	+ stredné školy
	+ zariadenia sociálnych služieb
	+ kultúrne zariadenia
	+ prímestské spoje
	+ úrad BSK

**ŠKOLY**

* Za posledné dni sa BSK **ozvali riaditelia škôl**, že majú žiakov, ktorí prišli **do priameho kontaktu s infikovanými**.
* **V spolupráci s riaditeľmi stredných škôl** v zriaďovateľskej pôsobnosti BSK sa **prerušuje vyučovanie** na všetkých stredných školách v Bratislavskom kraji.
* Vyučovanie bude prerušené **od pondelka 9. do piatku 13. marca**.
* Zatvárajú sa stredné školy aj **plavárne**. Týka sa to aj plavární: Na Pántoch, Drieňová, Tomášikova.
* Prerušenie vyučovania sa týka aj všetkých **osemročných gymnázií**, aj **základných škôl** na Dunajskej a Teplickej.
* ZŠ v Malinove zostáva otvorená. Zatvára sa stredná odborná škola v Malinove.
* Dôvodom je, že najmä fakt, že veľké množstvo žiakov na stredných školách v našom kraji pochádza z okresu Malacky, kde už bol potvrdený výskyt koronavírusu.
* BSK apeluje na zamestnávateľov, ak je to možné, nech dajú aspoň jednému z rodičov **home office**.

**DOMOVY SOCIÁLNYCH SLUŽIEB**

* Už v piatok vydal Úrad verejného zdravotníctva zákaz návštev na všetkých **lôžkových oddeleniach** a požiadal **poskytovateľov zdravotnej starostlivosti**, aby dôsledne dodržiavali hygienicko-epidemiologický režim na všetkých oddeleniach a prísnu bariérovú ošetrovateľskú techniku u pacientov podozrivých z ochorenia COVID-19 a naďalej v prípade potvrdenia tohto ochorenia.
* Zákaz návštev platí aj **v zariadeniach sociálnych služieb**.
* BSK zatvoril sme aj bazén na Mokrohájskej.

**KULTÚRNE ZARIADENIA**

* Bratislavský samosprávny kraj dôrazne **NEODPORÚČA** v súčasnej dobe organizovanie akýchkoľvek podujatí, predstavení, premiér.
* Kultúrne zariadenia v zriaďovateľskej pôsobnosti BSK predstavenia rušia.

**DOPRAVA**

* BSK prevádzkuje regionálne prímestské spoje po celom kraji.
* Od pondelka BSK **niekoľkonásobne zvýšil dezinfekciu** autobusov.
* Od štvrtka BSK nasadili **najúčinnejšiu formu dezinfekcie**. Zajtra budú týmto spôsobom dezinfikované všetky spoje. Zatiaľ je dezinfikovaných 37 z 52 spojov.
* Aj vzhľadom na to, že BSK má veľa žiakov z Malaciek, rozhodlo sa dezinfikovať **prioritne** tie spoje, ktoré boli v inkriminovanej oblasti.

**ÚRAD**

* Úrad si naďalej bude plniť svoje zákonné povinnosti, len **obmedzujeme** kontakt s verejnosťou na nevyhnutnú mieru.
* Úrad bude fungovať **len cez podateľňu**.
* Všetky ostatné náležitosti bude úrad vybavovať elektronicky, cez e-mail a cez telefón.
* **Podateľňa bude otvorená**, ale aj tam budú vykonané preventívne opatrenia na zabránenie šírenia vírusu.
* BSK si uvedomuje, že hygiena je na prvom mieste. Keďže je nedostatok dezinfekčných prostriedkov, hľadajú sa alternatívne riešenia.
* Všetky informácie sú na stránke **www.BratislavskyKraj.sk**